######  **ОБРАЗЕЦ №10-2**

######  **ПРОЕКТ!**

###### **ДОГОВОР**

###### № ………….

 **Днес ...................... г., в град Ветово, между:**

 **1.ОБЩИНА ВЕТОВО,** с адрес: гр. Ветово, ул. «Трети март» №2, ЕИК 000530504**,** представлявана от инж. Георги Александров Георгиев – кмет и Денка Иванова Борисова – главен счетоводител,наричана за краткост **ВЪЗЛОЖИТЕЛ**, от една страна

**и**

**2**. **.....................................................................,** със седалище и адрес на управление: ................................................................................, **ЕИК ..............................** представлявано от ............................................................................., в качеството му на .........................................., наричан за краткост **ИЗПЪЛНИТЕЛ** от друга страна,

 на основание чл. 41, ал. 1 от ЗОП, във връзка с проведена открита процедура за възлагане на обществена поръчка с предмет: **„Доставка чрез покупка на хранителни продукти за нуждите на общинските детски заведения, училища, млечни кухни и социални патронажи на територията на община Ветово“, по ОБОСОБЕНА ПОЗИЦИЯ №2 - „Доставка чрез покупка на хранителни продукти за нуждите на общинско детско заведение, училище и млечна кухня в гр. Глоджево“**

**и Решение №............./.......................... г. на ВЪЗЛОЖИТЕЛЯ за определяне на ИЗПЪЛНИТЕЛ**, се сключи настоящият договор, с който страните по него се споразумяха за следното:

###  І. ПРЕДМЕТ НА ДОГОВОРА.

**1.1.** **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** се задължава да достави на **ВЪЗЛОЖИТЕЛЯ** хранителни продукти **по обособена позиция №2 - „Доставка чрез покупка на хранителни продукти за нуждите на общинско детско заведение, училище и млечна кухня в гр. Глоджево“**  (наричани по нататък в договора “стоките”), срещу тяхното заплащане от **ВЪЗЛОЖИТЕЛЯ**.

 **1.2.** Доставките на хранителните продукти следва да бъдат изпълнени при спазване изискванията на: Наредба № 6/10.08.2011г. за здравословното хранене на децата на възраст от 3 до 7 години в детски заведения, издадена от министъра на здравеопазването, обн., ДВ,от 23.08.2011г., в сила от 15.09.2011г. ; Наредба №9 от 16.09.2011г. за спицифичните изисквания към безопасността и качеството на храните, предлагани в детските заведения, училищните столве и училищата и на детските заведения, както и към храни, предлагани при организирани мероприятия за деца и ученици , издадена от министъра на земеделието и храните, обн., ДВ, бр.73 от 20.09.2011г., в сила от 20.09.2011г.; Наредба №5 от 25.05.2006г. за хигиената на храните, издадена от министъра на здравеопазването и министъра на земеделието и горите, обн., ДВ, бр.55 от 7.07.2006г., в сила от 1.09.2006г.; Закона за храните; Наредба №2/07.03.2013г. на Министерството на здравеопазването за здравословно хранене на децата на възраст от 0 до 3 години в детските заведения и детските кухни, обн. в ДВ бр. 28/19.03.2013г., в сила от 1.09.2013г.; Наредба №23/19.07.2005г. за физиологическите норми на хранене на населението, издадена от министъра на здравеопазването, обн. ДВ,бр. 63 от 2.08.2005г, Наредба № 16/28.05.2010г. за изискванията за качество и контрол за съответствие на пресните плодове и зеленчуци, издадена от МЗХ , обн. в ДВ бр.43 от 08.06.2010г. и всички други нормативни актове и разпоредби, гарантиращи качественото изпълнение на предмета на поръчката и качеството и годността за консумация на хранителните продукти, предмет на поръчката, в съответствие с Техническите спецификации – Приложение №3, и приетите от **Възложителя** Предложение за изпълнение на поръчката - Приложение №1 и Ценово предложение - Приложение №2 на **Изпълнителя**, представляващи неразделна част от настоящия договор.

**1.3. ВЪЗЛОЖИТЕЛЯТ** не е длъжен да заявява прогнозните количества в пълен обем, като си запазва правото да поръчва повече и/или по-малко от прогнозните количества.

**1.4.** Доставките се извършват по заявка на **ВЪЗЛОЖИТЕЛЯ. ВЪЗЛОЖИТЕЛЯТ** е задължен да приеме и заплати само количествата и видовете, които е заявил и които са доставени при условията на настоящия договор.

**1.5.** Когато по време на изпълнението на договора за обществена поръчка настъпят нормативни изменения, водещи до промяна на изискванията спрямо конкретни хранителни продукти и до несъответствие на оферираните хранители продукти, то доставката на тези продукти се преустановява.

### ІІ. ОБРАЗУВАНЕ НА ЦЕНАТА.

**2.1.** Общата прогнозна цена за изпълнение на обществената поръчка, определена по видове, количества и единични цени на хранителните продукти в Ценовата оферта -Приложение №2, с попълнени единични цени за предвидените за доставка хранителни продукти, подписана и подпечатана**,** неразделна част от настоящия договор, съставлява обща прогнозна сума на договора в размер на ….. лв. без ДДС, и .......... лв. .........../ с ДДС.

 **2.2.** Единичните цени, които **ВЪЗЛОЖИТЕЛЯТ** се задължава да заплаща на **ИЗПЪЛНИТЕЛЯ** за извършените доставки включват всички разходи за изпълнение на доставките, предмет на договора, включително разходите за складиране, съхранение, наеми на помещения, енергия и транспорт, франко складовете на заведенията, описани в т.5.1. от договора.

2.3. Стойността на настоящия договор е прогнозна и формирана на база предвидените прогнозни количества хранителни продукти и оферираните единични цени. **ВЪЗЛОЖИТЕЛЯТ** си запазва правото да закупи по-малко или повече от предвидените хранителни продукти на база конкретните нужди за периода на изпълнение на договора.

**2.4.** Единичните цени на хранителните продукти в Приложение № 2, неразделна част от настоящия договор са фиксирани/крайни за времето на изпълнение на договора и не подлежат на промяна .

**ІІІ. ФИНАНСОВИ УСЛОВИЯ. НАЧИН НА ПЛАЩАНЕ**

**3.1.** Плащанията се извършват по банков път на база реално извършени доставки, по единични цени , определени по реда на т.2.4. от настоящия договор в срок от 5 работни дни от представяне на фактура. Първичният документ следва да съдържа всички необходими реквизити съгласно Закона за счетоводството и да е издаден на името на получателя на доставката – съответното заведение.

Изпълнителят представя до 25-то число на месеца отчетни документи за направените доставки, придружени с документи за качество, срок на годност, произход/сертификат и издадена фактура.

 **3.2.** Плащанията по предходната алинея ще се осъществяват по следната банкова сметка на **Изпълнителя**:

IBAN ............................................

BIC ...............................................

Банка: .........................................

 **3.3.** Фактурирането следва да се извършва по реквизити и данни за фактура, които **ВЪЗЛОЖИТЕЛЯТ** представя в Заявката за доставка на **ИЗПЪЛНИТЕЛЯ**.

**3.4.** Банковите разходи по превода са за сметка на **ИЗПЪЛНИТЕЛЯ.**

**3.5.** В случаите, когато доставката е осъществена, без да са спазени изискванията по изпълнението й, определени в настоящия договор, **ВЪЗЛОЖИТЕЛЯТ** се освобождава от задължението да плати цената на съответната доставка.

**3.6.** Когато ИЗПЪЛНИТЕЛЯТ е сключил договор/договори за подизпълнение, ВЪЗЛОЖИТЕЛЯТ извършва плащане към него, след като бъдат представени доказателства, че ИЗПЪЛНИТЕЛЯТ е заплатил на подизпълнителя/подизпълнителите за изпълнените от тях работи, които са приети по реда на т. 9.4. от настоящия договор.

### ІV. СРОК НА ДОСТАВЯНЕ

**4.1.** **4.1.** Доставките се извършват ежедневно в периода от 8:00 ч. до 15:00, часа, в следващия работен ден, след подаване на заявка на Изпълнителя от съответните заведения.

**4.2**. Срок за реакция за отстраняване на установени несъответствия, с изискванията на Възложителя, в количеството и/или качеството на доставените хранителни продукти към момента на доставка и/или след извършването й е **.............. (................)** календарни дни, съгласно Предложението за изпълнение на поръчката на Изпълнителя - Приложение № 1. За констатиране на установените несъответствия се съставя констативен протокол, подписан от двете страни.

*\* Под срок за реакция за отстраняване на установени несъответствия, с изискванията на Възложителя, в количеството и/или качеството на доставените хранителни продукти към момента на доставка и/или след извършването й се разбира предложеният от участника срок, посочен в календарни дни, включващ времето от получаване на Уведомление от Изпълнителя за установени несъответствия с изискванията на Възложителя в количеството и/или качеството на хранителните продукти, до окончателното отстраняване на тези несъответствия и подписване на двустранен констативен протокол за действителното отстраняване на същите.*

**4.3.** В случай на обективна невъзможност за изпълнение на доставката в срок, **ИЗПЪЛНИТЕЛЯТ** е длъжен да уведоми писмено **ВЪЗЛОЖИТЕЛЯ** за закъснението, за причините, довели до закъснението, и за възможностите и срока на доставка на заявените продукти. Настоящата точка от договора се прилага единствено в условията на форсмажорни обстоятелства.

### V. МЯСТО НА ДОСТАВЯНЕ

**5.1.** Място за изпълнение на обществената поръчка – франко складовите бази на:

|  |  |
| --- | --- |
| Наименование на ЦДГ | Населено място |
|  |  |
|  1.СОУ „Хр. Ботев“ | гр. Глоджево ул. „Д. Благоев“ №38 |
|  2.ОДЗ „Здравец“ | гр. Глоджево, ул. „Д. Благоев„ №40 |
| 3.Млечна кухня | гр. Глоджево, ул. „Д. Благоев„ №40 |

**5.2.** Рискът от случайно погиване или повреждане на стоките преминава върху **ВЪЗЛОЖИТЕЛЯ** от момента на приемането им на мястото на доставяне.

### VІ. ДАТА НА ДОСТАВЯНЕ НА СТОКИТЕ.

 **6.1**. За дата и час на доставяне се считат датата и часа, на които стоките са пристигнали в мястото на доставяне, съгласно подписания приемо-предавателен протокол.

### VІІ. ПРАВА И ЗАДЪЛЖЕНИЯ НА ИЗПЪЛНИТЕЛЯ.

 **7.1.** **ИЗПЪЛНИТЕЛЯТ** се задължава:

 **7.1.1.** Да изпълнява доставките на стоките, предмет на този договор, по асортимент, количество, вид и качество, съответстващи на нормативните изисквания, съгласно периодичните заявки и условията на настоящия договор на свой риск срещу съответната цена в оригинална опаковка, с ненарушена цялост, със свой амбалаж.

**7.1.2.** Да доставя заявените от Възложителя всички видове и количества хранителни продукти по позиции на заявката.

 **7.1.3.** Да представя за всяка доставка сертификат за качество, документ за произход, търговски документ, декларация за съответствие и други документи на български език и четливи, доказващи качеството и съответствието на доставяните хранителни продукти.

 **7.1.4.** Да доставя хранителни продукти с остатъчен срок на годност на хранителните продукти, не по-кратък от 75% от срока на годност на конкретния продукт.

 **7.1.5.** Да доставя заявените хранителни продукти, спазвайки задължителните санитарно-хигиенни норми за доставка и транспорт, франко складовите бази на съответното заведение.

 **7.1.6.** Да осигури за своя сметка транспорта на доставките до мястото на изпълнение.

 **7.17.** Да иска приемане на доставките чрез определени от Възложителя лица.

 **7.1.8.** Да подписва, приема и предава документи, във връзка с извършване на доставките;

 **7.1.9.** Да издава съответните документи /фактури/ за извършване на плащанията, при спазване на т. 3.3 от настоящия договор.

 **7.1.10.** Да сключи договор/договори за подизпълнение с посочените в офертата му подизпълнители в срок от 5 работни дни от сключване на настоящия договор и да предостави оригинален екземпляр на ВЪЗЛОЖИТЕЛЯ в 3-дневен срок.

 **7.1.11.** За срока на изпълнение на договора да разполага със собствена или наета база, регистрирана като обект за производство и/или търговия с храни, съгласно чл.12 от Закона за храните.

 **7.1.12.** Доставката на хранителните продукти по настоящия договор, трябва да се осъществява чрез транспортни средства, удостоверени с валидно „Удостоверение за регистрация на транспортното средство, издадено от ОДБХ или друг компетентен орган, обхващащо групите храни, за които участникът участва.

 **7.2.** Изпълнителят има право:

 **7.2.1.** Да получи уговореното възнаграждение за извършените доставки при условията и в сроковете, посочени в настоящия договор.

 **7.2.2.** Да иска от ВЪЗЛОЖИТЕЛЯ необходимото съдействие за осъществяване на работата по договора, включително предоставяне на нужната информация и документи за изпълнение на договора.

**VІІІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ.**

 **8.1.** **ВЪЗЛОЖИТЕЛЯТ** се задължава:

 **8.1.1.** Да приеме доставените в срок и на място стоки, съответстващи по вид, количество и качество на описаното в настоящия договор.

 **8.1.2.** Да заплати доставените стоки в уговорените срокове.

 **8.1.3.** Да създаде необходимата организация за изпълнението на договорените дейности от **ИЗПЪЛНИТЕЛЯ**.

 **8.2.** **ВЪЗЛОЖИТЕЛЯТ** е длъжен да приеме и заплати само количествата, които е заявил и получил.

 8.3. ВЪЗЛОЖИТЕЛЯТ има право:

 8.3.1. Да подава заявка за количеството и видовете хранителни продукти

 **8.3.2.** Да увеличава или намалява количествата, според необходимостите на детските заведения.

 **8.3.3.** Да не поръчвачаст от изброения асортимент хранитлни продукти.

 **8.3**.**4**. Когато по време на изпълнение на договора за обществената поръчка настъпят нормативни изменения, водещи до промяна на изискванията спрямо конкретни хранителни продукти и до несъответствие на оферираните хранителни продукти, то доставката на тези хранителни продукти се преустановява.

 **8.3.5.** Да изисква необходимата документация /сертификати за качество/ за доставените стоки от **ИЗПЪЛНИТЕЛЯ**, представени на български език и четливи.

 **8.3.6.** Да осъществява контрол, чрез упълномощени от него лица (длъжностни лица по обектите) към момента на доставките на съответните стоки с оглед тяхното съответствие с вида, качеството и количеството по направената заявка и при констатиране на несъответствие незабавно да направи рекламация пред **ИЗПЪЛНИТЕЛЯ**.

 8.3.7 Да откаже доставка при констатирани отклонения в количеството, качеството, остатъчния срок на годност или липса на съпровождащи документи, без това да освобождава ИЗПЪЛНИТЕЛЯ от по-нататъшна отговорност.

 **8.3.8.**Да задържи като обезщетение за претърпените вреди паричната сума, представена от **ИЗПЪЛНИТЕЛЯ** като гаранция за изпълнение на договора или да пристъпи към упражняване на правата по банковата гаранция при неточно и/или некачествено изпълнение на поетите от **ИЗПЪЛНИТЕЛЯ** задължения по настоящия договор.

**8.3.9.** Да изисква от ИЗПЪЛНИТЕЛЯ да сключи и да му представи договори за подизпълнение с посочените в офертата му подизпълнители.

**ІХ. ПРИЕМАНЕ И ПРЕДАВАНЕ НА СТОКИТЕ.**

**9.1.** Приемането на стоките се осъществява от материално отговорното лице.

**9.2**. При предаване на стоките Изпълнителят е длъжен да представи следните документи:.

- Стокова разписка или друг документ, удостоверяващ доставката, съдържащ описание на стоката, количества, остатъчен срок на годност, единични цени, обща стойност.

- Документ за качеството и съответствието на доставяните хранителни продукти -сертификат за качество, документ за произход, търговски документ, декларация за съответствие и/или други документи, доказващи качеството на продуктите

**9.3.** При приемането на стоките се подписва приемо-предавателен протокол, удостоверяващ, че стоките от съответния вид, количество и качество са получени.

**9.4.** При констатиране на несъответствие към момента на доставка се съставя протокол за констатиране на нередност.

**9.5.** Когато ИЗПЪЛНИТЕЛЯТ е сключил договор/договори за подизпълнение, работата на подизпълнителите се приема от ВЪЗЛОЖИТЕЛЯ в присъствието на ИЗПЪЛНИТЕЛЯ и подизпълнителя.

**Х. КАЧЕСТВО, ГАРАНЦИИ И СРОК НА ГОДНОСТ.**

 **10.1.** Качеството на стоките, предмет на настоящия договор, следва да отговаря на стандартите на производителя.

 **10.2.** Към датата на доставката, срокът на годност на стоките, предмет на настоящия договор е не по-малко от 75 % от остатъчния срок на годност.

 **10.3. ВЪЗЛОЖИТЕЛЯТ** може да откаже приемането на стоките, ако в деня на тяхното пристигане или приемане остатъчния им срок на годност е по-малък от посочения в т.10.2. от договора, както и ако стоките не са в необходимото качество, вид на артикула и количество.

 **10.4.** Гаранцията за добро изпълнение е в размер на 3 % /три процента/ от прогнозната цена на договора без ДДС, изчислена на база на прогнозните количества и предложените единични цени от ценовата оферта на участника, определен за изпълнител, или сума в размер на ................. лева /словом ..... .............................. ............../ **10.5.** Гаранцията за изпълнение се освобождава в пълен размер в срок до 30 /тридесет/ дни след подписване на протокол, с който се приема окончателното изпълнение на договора, ако е посочено, че изпълнението е точно, качествено и отговаря на изискванията на **ВЪЗЛОЖИТЕЛЯ**.

 **10.6.** Гаранцията за изпълнение се задържа от **ВЪЗЛОЖИТЕЛЯ** при неизпълнение от страна на **ИЗПЪЛНИТЕЛЯ** на задълженията му по настоящия договор, установено с констативен протокол от страна на **ВЪЗЛОЖИТЕЛЯ**.

 **10.7.** Гаранцията за изпълнение се задържа от **ВЪЗЛОЖИТЕЛЯ** в случай на разваляне на договора по вина на **ИЗПЪЛНИТЕЛЯ**.

 **10.8.** Гаранцията за изпълнение се задържа от **ВЪЗЛОЖИТЕЛЯ**, ако в процеса на изпълнението на договора възникне спор между страните, който е внесен за решаване от компетентен съд, посредством влязъл в сила съдебен акт. В този случай задържането на гаранцията е до разрешаване на спора от съответния съд

 **10.9**. За времето, през което гаранцията за изпълнение е престояла при **ВЪЗЛОЖИТЕЛЯ**, не се дължат лихви.

**ХІ. ОТГОВОРНОСТ ЗА НЕТОЧНО ИЗПЪЛНЕНИЕ.**

 **11.1**. **ВЪЗЛОЖИТЕЛЯТ** предявява пред **ИЗПЪЛНИТЕЛЯ** рекламации за:

 а/ количество и некомплектност на стоките /явни недостатъци/ при тяхното приемане;

 б/ качество /скрити недостатъци/: при доставяне на стоки не от договореният вид.

 **11.2.** Рекламации за явни недостатъци на стоките се правят на момента на тяхното доставяне и приемане и след това, като за целта се съставя протокола по т.4.2. Рекламации за скрити недостатъци се правят през целия срок на годност, като рекламацията се установява със същия вид протокол, като при необходимост се придружава и от констативен протокол, издаден от независим контролен орган, за което **ВЪЗЛОЖИТЕЛЯТ** уведомява **ИЗПЪЛНИТЕЛЯ.**

 **11.3.** **ВЪЗЛОЖИТЕЛЯТ** е длъжен да уведоми писмено **ИЗПЪЛНИТЕЛЯ** за установените дефекти в момента на тяхното констатиране.

 **11.4**. В рекламациите се посочва номерът на договора, точното количество на получените стоки, основанието за рекламация и конкретното искане на **ВЪЗЛОЖИТЕЛЯ**.

 **11.5.** От момента на получаване на уведомлението за рекламация започва да тече срока за реакция за отстраняване на установени несъответствия, с изискванията на Възложителя.

**ХІІ. ОТГОВОРНОСТ ПРИ ЗАБАВА. НЕУСТОЙКИ**

 **12.1**. За неизпълнение на задълженията си по настоящия договор, неизправната страна дължи неустойка в размер на 0,2 % на ден върху стойността на неизпълненото в договорените срокове задължение, но не повече от 5 % /пет процента/ от стойността на неизпълнението, както и обезщетение за претърпените вреди в случаите, в които те надхвърлят договорената неустойка.

 **12.2**. Когато, при наличие на рекламации, **ИЗПЪЛНИТЕЛЯТ** не изпълни задълженията си по раздел ХІ от настоящия договор в срок, освен обезщетение, същият дължи на **ВЪЗЛОЖИТЕЛЯ** наказателна неустойка в размер на 20 % от цената на стоките, за които са направени рекламациите. При извършване на настоящото неизпълнение повече от два пъти, **ВЪЗЛОЖИТЕЛЯТ** има право да прекрати договора едностранно без предизвестие като същият задържа целия размер на гаранцията за добро изпълнение.

 **12.3.** При забава в доставките от страна на **ИЗПЪЛНИТЕЛЯ**, същият дължи неустойка в размер на 1% от стойността на доставката за всеки просрочен час, но не повече от 10% от стойността на стоката. При натрупване на повече от 20 часа забава, независимо дали еднократно или неколкократно, **ВЪЗЛОЖИТЕЛЯТ** си запазва правото едностранно да прекрати договора без предизвестие.

 **12.4.** **ИЗПЪЛНИТЕЛЯТ** няма право да откаже доставката на определени артикули освен в случаите на форсмажор. Частичната доставка на заявката се санкционира в размер на 20% от стойността на недоставените стоки.

 **12.5.** При установяване на частично неизпълнение повече от 2 пъти **ВЪЗЛОЖИТЕЛЯТ** може да прекрати договора без предизвестие

 **12.6. ИЗПЪЛНИТЕЛЯТ** няма право да доставя стоки различни от оферираните в процедурата за възлагане на обществената поръчка продукти.

 По изключение, когато дадена стока е спряна от производство или по други причини излезе от пазара **ИЗПЪЛНИТЕЛЯТ** може да замени същата с равностойна по количество и качество стока след изрично писмено одобрение от страна на **ВЪЗЛОЖИТЕЛЯ**.

Предоставянето на стоки различни от оферираните е основание за прилагане на разпоредбите относно рекламациите, като различно доставената стока се третира като недоставена, в този случай се прилага разпоредбата на т.4.2.от настоящия договор. Системното нарушаване на тази точка е основание за прекратяване на договора от страна на **Възложителя,** като под системно нарушаване се разбира установяването на това нарушение повече от 3 пъти, независимо от честотата на извършването.

 **12.7.** Всички гореизброени нарушения задължително се описват в констативни протоколи, съставени от упълномощените да приемат стоката лица.

**ХІІІ. ФОРСМАЖОРНИ ОБСТОЯТЕЛСТВА**

 **13.1.** Страните по настоящия договор не дължат обезщетение за понесените вреди и загуби, ако последните са причинени в резултат на непредвидени обстоятелства.

 **13.2.** Ако страната, която е следвало да изпълни свое задължение по договора е била в забава, тя не може да се позовава на непредвидени обстоятелства.

 **13.3**.“Непреодолима сила” по смисъла на този договор е непредвидено и/или непредотвратимо събитие от извънреден характер, възникнало след сключването на договора.

 **13.4.** Страната, засегната от непредвидени обстоятелства е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в двуседмичен срок от настъпването на непредвидените обстоятелства При неуведомяване се дължи обезщетение за настъпилите от това вреди.

 **13.5.** Докато траят непредвидените обстоятелства, изпълнението на задълженията и свързаните с тях насрещни задължения се спира.

 **13.6.** Не представляват „непредвидени обстоятелства” събития, причинени по небрежност или чрез умишлено действие на **ВЪЗЛОЖИТЕЛЯ** или на негови представители и/или служители, както и недостига на парични средства на **ВЪЗЛОЖИТЕЛЯ.**

 **13.7.** "Непредвидени обстоятелства" са обстоятелствата, включително от извънреден характер, възникнали след сключването на договора, независимо от волята на страните, които не са могли да бъдат предвидени и правят невъзможно изпълнението при договорените условия по смисъла на § 1. б.14б от ДР на ЗОП.

**ХІV. ПРЕКРАТЯВАНЕ НА ДОГОВОРА**

**14.1.** Настоящият договор се прекратява:

14.1.1. С изтичане на срока по т. 16.1

14.1.2. По взаимно съгласие между страните, изразено в писмена форма;

14.1.3. При виновно неизпълнение на задълженията на една от страните по договора - с 10-дневно писмено предизвестие от изправната до неизправната страна;

14.1.4. При констатирани нередности и/или конфликт на интереси - с изпращане на едностранно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ;

14.1.5.С окончателното му изпълнение;

14.1.6. По реда на чл. 43, ал. 4 от Закона за обществените поръчки;

14.1.7.Когато са настъпили съществени промени във финансирането на обществената поръчка – предмет на договора, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди или да предотврати – с писмено уведомление, веднага след настъпване на обстоятелствата.

**14.2.** ВЪЗЛОЖИТЕЛЯТ може да прекрати договора без предизвестие, когато ИЗПЪЛНИТЕЛЯТ:

14.2.1. Не изпълни повече от два пъти задълженията си по раздел ХІ от настоящия договор при наличие на рекламации от страна на Възложителя ;

14.2.2. Забави еднократно или неколкократно доставките (обикновените или експресните) с повече от 20 часа;

14.2.3. Откаже повече от 2 пъти доставка на определени артикули по предоставените му заявки;

14.2.4. Системно доставя стоки, различни от оферираните, като под системно нарушаване се разбира установяването на това нарушение повече от 3 пъти, независимо от честотата на извършването.

14.2.5 Използва подизпълнител, без да е декларирал това в офертата си, или използва подизпълнител, който е различен от този, посочен в офертата му;

14.2.6. Бъде обявен в несъстоятелност или когато е в производство по несъстоятелност или ликвидация.

**14.3.** ВЪЗЛОЖИТЕЛЯТ може да прекрати договора едностранно с едномесечно предизвестие, без дължими неустойки и обезщетения и без необходимост от допълнителна обосновка. Прекратяването става след уреждане на финансовите взаимоотношения между страните за извършените от страна на ИЗПЪЛНИТЕЛЯ и одобрени от ВЪЗЛОЖИТЕЛЯ дейности по изпълнение на договора.

**ХV. СПОРОВЕ**

 **15.1.** Възникналите през времетраенето на договора спорове и разногласия между страните се решават чрез преговори между тях.

 **15.2.** В случай на непостигане на договореност по предходния член, всички спорове, породени от този договор или отнасящи се до него, включително споровете, породени от или отнасящи се до неговото тълкуване, недействителност, неизпълнение или прекратяване ще бъдат разрешавани според българските материални и процесуални закони от компетентния съд по реда на ГПК.

**ХVI. ЗАКЛЮЧИТЕЛНИ РАЗПОРЕДБИ**

 **16.1.** Договорът е със срок на действие 12 /дванадесет/ месеца от датата на сключването му.

 **16.2.** За всички неуредени въпроси във връзка със сключването, изпълнението и прекратяването на този договор, се прилагат разпоредбите на Търговския закон и на Закона за задълженията и договорите.

 **16.3.** Всички съобщения, предизвестия и нареждания, свързани с изпълнението на този договор и разменяни между **ВЪЗЛОЖИТЕЛЯ** и **ИЗПЪЛНИТЕЛЯ**, са валидни, когато са изпратени по пощата (с обратна разписка), по факс, електронна поща или предадени чрез куриер срещу подпис на приемащата страна, както следва:

ВЪЗЛОЖИТЕЛ: ИЗПЪЛНИТЕЛ:

Адрес: гр. Долна Митрополия, Адрес: …………………….

ул. „………………” № … ул. „....................................” №

тeл.: …………………….. тел.:........................................

факс: …………………… факс:......................................

e-mail: …………………. e-mail:....................................

**16.4.** Когато някоя от страните е променила адреса си, без да уведоми за новия си адрес другата страна, съобщенията ще се считат за надлежно връчени и когато са изпратени на стария адрес.

**16.5.** При съставянето на настоящия договор се представиха следните документи, които са неразделна негова част:

1. Предложение за изпълнение на **ИЗПЪЛНИТЕЛЯ** - Приложение № 1;

2. Ценово предложение на **ИЗПЪЛНИТЕЛЯ** - Приложение №2;

3. Техническа спецификация -Приложение №3

Настоящият договор се състави и подписа в четири еднообразни екземпляра – три за Възложителя и един за Изпълнителя.

 **ЗА ВЪЗЛОЖИТЕЛ:** **ЗА ИЗПЪЛНИТЕЛ:**

**ГЕОРГИ ГЕОРГИЕВ**

***Кмет на община Ветово***

**ДЕНКА БОРИСОВА**

*Главен счетоводител*